95/169/EY: Komission päätös, tehty 12 päivänä toukokuuta 1995, varainhoitovuodelle 1995 kuuluvien varojen jakamista jäsenvaltioille interventiovarastoista lähtöisin olevien elintarvikkeiden toimittamiseksi yhteisön vähävaraisimmille henkilöille koskevasta suunnitelmasta tehdyn päätöksen 94/617/EY muuttamisesta



Virallinen lehti nro L 110 , 17/05/1995 s. 0023 - 0024



KOMISSION PÄÄTÖS, tehty 12 päivänä toukokuuta 1995, varainhoitovuodelle 1995 kuuluvien varojen jakamista jäsenvaltioille interventiovarastoista lähtöisin olevien elintarvikkeiden toimittamiseksi yhteisön vähävaraisimmille henkilöille koskevasta suunnitelmasta tehdyn päätöksen 94/617/EY muuttamisesta (95/169/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87 (1) ja erityisesti sen 6 artiklan, ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (2), sellaisena kuin se on viimeksi muutettuna asetuksella (EY) N:o 150/95 (3), ja erityisesti sen 3 artiklan 4 kohdan ja 6 artiklan 2 kohdan, sekä katsoo, että komission asetuksessa (ETY) N:o 3149/92 (4), sellaisena kuin se on viimeksi muutettuna asetuksella (ETY) N:o 2826/93 (5), annetaan interventiovarastoista lähtöisin olevien elintarvikkeiden toimittamista yhteisön vähävaraisimmille henkilöille koskevat yksityiskohtaiset soveltamissäännöt, komissio hyväksyy päätöksellään 94/617/EY (6) suunnitelman varojen jakamisesta jäsenvaltioille varainhoitovuoden 1995 osalta; määrärahoja elintarvikkeiden toimittamista koskevien ohjelmien osalta varainhoitovuodeksi 1995 on lisätty; olisi toimitettava tämän määrärahojen lisäyksen jakaminen jäsenvaltioiden välillä, lisämäärärahojen parhaimman mahdollisen käytön toteuttamiseksi olisi otettava huomioon edeltävien varainhoitovuosien 1992, 1993 ja 1994 aikana tapahtunut tosiasiallinen käyttäminen; tämän vuoksi olisi muutettava edellä mainittua päätöstä 94/617/EY, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/617/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 352, 15.12.1987, s. 1 (2) EYVL N:o L 387, 31.12.1992, s. 1 (3) EYVL N:o L 22, 31.1.1995, s. 1 (4) EYVL N:o L 313, 30.10.1992, s. 50 (5) EYVL N:o L 258, 16.10.1993, s. 11 (6) EYVL N:o L 245, 20.9.1994, s. 23 LIITE Vuosittainen jaksosuunnitelma varainhoitovuodeksi 1995 a) Kunkin tuotelajin määrä, joka voidaan ottaa interventiovarastoista sen jakamiseksi kuhunkin jäsenvaltioon b kohdassa esitettyjen määrien rajoissa: >TAULUKON PAIKKA> b) Käyttöön otetut rahavarat suunnitelman täytäntöönpanemiseksi kussakin jäsenvaltiossa: >TAULUKON PAIKKA> c) Interventiotuotteiden yhteisön sisäisten kuljetuskustannusten kattamiseksi tarvittavat varat vahvistetaan kahteen miljoonaan ecuun.